open-index/open-wikipedia-markdown huggingface dataset:
Kolobi

**Kolobi** (*Colobus*), arī **melnbaltie kolobi**, **gverecas** ir mērkaķu dzimtas zīdītāji, kas apdzīvo plašus Āfrikas apgabalus. Ģints apvieno 5 sugas.

## Nosaukums
Zinātniskais nosaukums *Colobus* cēlies no grieķu vārda κολοβός (*kolobós*),— "apcirstais", norādot uz to, ka šiem dzīvniekiem nav īkšķu.

Vairākās 20. gadsimta 70. un 80. gados latviski izdotās grāmatās kolobi dēvēti par "kolobusiem", "kolobuspērtiķiem" vai "guerezām" (Noras Slokas "Zooģeogrāfija", Džeralda Darela "Bafutas pēddziņi", "Noķeriet man kolobusu", "Noenkurotais šķirsts"). 

2014. gadā izdotajā "Dzīvnieki. Ilustrēta unikāla enciklopēdija par visas pasaules dzīvniekiem" — "kolobusu", "mantijas guerecu". 

Latviešu valodas  LZA Termonoloģijas komisija 2009. gada 9. jūnijā pieņēma latviešu valodas nosaukumus "kolobs" un "gvereca".  Gvereca gan attiecas tikai uz konkrētu sugu — Abesīnijas kolobu (Colobus guereza), tas ir vietējais nosaukums Etiopijā.

thumb|left|160px|Melnais kolobs

## Izskats
Ķermeņa garums 43—70 cm, astes 55—90 cm, tēviņi lielāki par mātītēm. Raksturīgākā pazīme spīdīgi melnais kažoks un baltās, garās krēpes. Atkarībā no sugas, aste balta vai melna ar baltu, pūkainu pušķi. Seju ieskauj balti mati. 

Gverecai baltās krēpes jeb mantija stiepjas gar muguru visā tās garumā, lāču kolobam — virs pakaļkājām, karaliskajam kolobam un Angolas kolobam tās nokarājas no pleciem.

## Izplatība
No Senegālas Āfrikas rietumos līdz Etiopijai un Austrumāfrikai, no Angolas cauri Kongo līdz pat Tanzānijai un Malavi.

## Dzīvesveids
Kolobi dzīvo biezos džungļos, dzīves lielāko daļu pavada koku lapotnēs, uz zemes nokāpj reti. Dzīvo baros. Dzīvnieku skaits barā atkarīgs no sugas, piemēram, gverecu barā ir ne vairāk kā pieci pieauguši dzīvnieki. Katru baru vada vecākais tēviņš. Atsevišķām kolobu grupām ir sava teritorija, ko tās aizsargā ar skaļiem brīdinošiem saucieniem. Bara locekļi lielāko daļu laika pavada savā teritorijā, skraida un rāpjas kokos, ar pirkstiem pieķeroties zariem. Barību atrod kokos, kur parasti arī guļ.

## Barība
thumb|Gverecas aizmugure un aste
Pārtiek no lapām. Ēd arī augļus, ziedus un koku mizu. Ēšanas laikā kolobi sēž zaros, pievelk sev klāt zariņus un ar muti norauj lapas.

## Klasifikācija
Trīs no piecām ģints sugām plašajā areālā sadalās pasugās.
* Melnais kolobs (*Colobus satanas*)
** Babonas melnais kolobs (*C. s. anthracinus*)
** Bioko melnais kolobs (*C. s. satanas*)
* Angolas kolobs (*Colobus angolensis*)
** *C. a. angolensis*
** *C. a. cottoni*
** *C. a. ruwenzorii*
** *C. a cordieri*
** *C. a. prigoginei*
** *C. a. palliates*
* Karaliskais kolobs (*Colobus polycomos*)
* Lāču kolobs (*Colobus vellerosus*)
* Gvereca jeb Abesīnijas kolobs (*Colobus guereza*)
** *C. g. guereza*
** *C. g. caudatus*
** *C. g. dodingae*
** *C. g. kikuyensis*
** *C. g. matschiei*
** *C. g. occidentalis*
** *C. g. percivali*

## Atsauces

## Ārējās saites
Lībijas jūra

**Lībijas jūra** (, ) ir kopš senatnes lietots nosaukums Vidusjūras daļai starp Krētas salu un Lībijas krastu Āfrikā, daļēji pārklājas ar austrumos esošo Levantes jūru. Nosaukums izmantots jau antīko ģeogrāfu Polibija, Strabona un Plūtarha darbos, nereti tiek izmantots arī mūsdienās.

## Atsauces

## Ārējās saites
Strava

***Strava*** (; ; ) ir tīmekļa vietne, sociālais tīkls un mobilā lietotne, kuru izmanto, lai sekotu fiziskām aktivitātēm ar GPS palīdzību. Uzņēmuma galvenā mītne atrodas Sanfrancisko. Biežāk izmantotās aktivitātes šajā lietotnē ir riteņbraukšana un skriešana. Tīmekļa vietne piedāvā līdzīgas funkcijas kā tās konkurenti *MapMyRide*, *RideWithGPS* un *[[Endomondo]]*. Pamata pakalpojumi ir bezmaksas, bet par papildu samaksu iespējams iegūt pieeju plašākai statistikai. Vietni izmanto gan profesionāli sportisti, gan amatieri.

## Segmenti
Tīmekļa vietnē pieejams dalībnieku rangs pēc uzrādītā laika dažādos ceļa posmos, atsevišķi nodalot vīriešus un sievietes. Katra posma līderim tiek piešķirts "kalnu karaļa/karalienes" tituls (). Tāpat tiek piedāvāta iespēja komentēt un atzinīgi novērtēt atsevišķus treniņus. Šos braucienus var arī saglabāt privātus un citiem dalībniekiem neredzamus. Atkarībā no kartes pietuvinājuma līmeņa, populārākie segmenti parādās arī ģeogrāfiskajā meklēšanā.

## Atsauces

## Ārējās saites
* 
* Segmenta lapa Vantū kalnam Francijā
* The Strava Story: Building A Fitness Community Fueled By Emotional Connection. Rich Roll Podcast. SoundCloud.
Čina

**Čina**, oficiāli **Činas Pavalsts** (), ir viena no Mjanmas pavalstīm valsts ziemeļrietumos. Robežojas ar Indijas Manipuras un Mizoramas štatiem ziemeļos un ziemeļrietumos, Bangladešu — rietumos, Rakhainu — dienvidos un Magvi un Sikainu austrumos. Administratīvais centrs ir Hakha. Iedzīvotāju lielākā daļa pieder činu tautām un ciltīm.

Administratīvā vienība izveidota Birmai iegūstot neatkarību 1948. gadā kā **Činu atsevišķais apvidus** (). 1974. gada 4. janvārī piešķirts nacionālās pavalsts statuss.

## Atsauces

## Skatīt arī
* Činlande

## Ārējās saites
Maslovs

**Maslovs** (, no *масло* — 'sviests', 'eļļa'; sieviešu dzimtē Maslova *(Ма́слова)*) ir krievu cilmes uzvārds. Cilvēki ar šo uzvārdu:

* Abrahams Maslovs (*Abraham Maslow*; 1908—1970) — amerikāņu psihologs un filozofs.
* Vasilijs Maslovs (Василий Иванович Маслов; 1924—1944) — krievu izcelsmes Sarkanās armijas tankists.
Linkolna

**Linkolna** var būt:

* Linkolna (Anglija) — pilsēta Anglijā;
* Linkolna (ASV) — pilsēta Amerikas Savienotajās Valstīs;
* Eibija Linkolna.

## Skatīt arī
* Linkolna jūra
Abrahams Maslovs

**Abrahams Harolds Maslovs** (; dzimis , miris ) bija amerikāņu psihologs un filozofs.

Pazīstams ar izveidoto vajadzību hierarhiju, kurā apkopojis cilvēka vispārīgās vajadzības. Bijis psiholoģijas profesors Brandē Universitātē, Bruklinas koledžā, *The New School for Social Research* universitātē un Kolumbijas Universitātē. Pats sevi uzskatījis par psiholoģijas pionieri.

## Dzīves gājums
Abrahams bija vecākais no septiņiem Samuēla Maslova, kurpnieka, un Rozas Šilovskas bērniem. Viņa ģimene 20. gadsimta sākumā emigrēja no Kijivas uz ASV, kur Maslovs arī piedzima.

Kad Maslovam bija deviņi gadi, viņš ar ģimeni pārcēlās no Bruklinas uz citu rajonu, un, tā kā viņam bija izteikts ebreju izskats, viņš uzzināja, kas ir antisemītisms. Abrahams bija vientuļš, kautrīgs un nomākts jaunietis, neraugoties uz to, viņš bija viens no labākajiem skolēniem skolā.

Maslovs izstrādāja vajadzību hierarhijas teoriju, kas ir loģisks un intuitīvs cilvēka vajadzību modelis. Viņa piecu līmeņu modelis sākas ar fizioloģiskajām vajadzībām un virzās uz augstākiem līmeņiem, tostarp vajadzību pēc drošības, piederības, cieņas un pašrealizācijas. Šis modelis bija vienkāršs un viegli saprotams, kas veicināja tā plašu izplatību.

Miris no akūta miokarda infarkta 62 gadu vecumā.

## Ārējās saites
Eiropas valstu un atkarīgo teritoriju uzskaitījums

[200px|thumbnail|[Eiropa]]
Šajā sarakstā apkopotas visas **[[Eiropa]]s valstis un atkarīgās teritorijas**. Eiropā ir 55 suverēnas valstis (51 atzīta valsts un 4 neatzītas/pašpasludinātas valstis) un 10 nesuverēnas teritorijas. No visām 51 atzītajām valstīm Eiropas Savienības sastāvā ir 27. Saskaņā ar Eiropas ģeogrāfijas definīciju, par Eiropas teritorijas austrumu robežu no Āzijas tiek uzskatīti Urālu kalni, Urālas upe, Kaspijas jūra un Kaukāza kalni, bet par dienvidu robežu tiek uzskatīta Melnā jūra, Bosfors un Dardaneļi.

## Suverēnās valstis
### Atzītās valstis
Eiropā atrodas 51 suverēna un atzīta valsts. No visām valstīm Armēnijai, Azerbaidžānai, Gruzijai, Kazahstānai, Kiprai, Krievijai un Turcijai atrodas teritorijas gan Eiropas, gan Āzijas daļā. Visas valstis izņemot Vatikānu ir ANO dalībvalstis. Visas valstis izņemot Baltkrieviju, Kazahstānu, Krieviju un Vatikānu ir Eiropas Padomes dalībvalsts.

### Neatzītās valstis

## Nesuverēnas teritorijas
### Atkarīgās teritorijas

### Īpašās teritorijas

## Atsauces
Manā ādā

**"Manā ādā"** () ir 2013. gada Apvienotās Karalistes, ASV un Šveices kopražojuma zinātniskās fantastikas filma, kuras režisors ir Džonatans Gleizers. Tā veidota pēc Mičela Feibera 2000. gada sireālā romāna "Manā ādā" motīviem. Filmas galveno lomu atveido Skārleta Džohansone. Filma stāsta par citplanētieti, kas nodarbojas ar cilvēku, lielākoties vīriešu, ievilināšanu lamatās. Filmas pirmizrāde notika 2013. gada Teljuraidas kinofestivālā, bet plašākai publikai — kinoteātros 2014. gadā. Filma ieguvusi lielākoties pozitīvas atsauksmes no kritiķiem.

2016. gada BBC 100 labāko 21. gadsimta filmu sarakstā "Manā ādā" ierindojās 61. vietā.

## Atsauces

## Ārējās saites
WataMote

***WataMote***, jeb ***No Matter How I Look at It, It’s You Guys' Fault I’m Not Popular!*** () ir 2013. gada japāņu anime komēdijseriāls un manga sērija, kuru radījuši divu mākslinieku apvienība Niko Tanigava. Seriālu ir režisējis Šins Onuma. Tas stāsta par piecpadsmitgadīgu vidusskolnieci Tomoko Kuroki un viņas kuriozajiem centieniem kļūt populārai savu klasesbiedru vidū.

Anime saņēma pozitīvu vērtējumu, jo īpaši attiecībā uz galveno varoni un viņas balss aktrisi Izumi Kitu, savukārt pretrunīgi tika vērtēts gan animes, gan mangas sociālās trauksmes attēlojums. Šajā animē ir atsauces uz tādām animēm un mangām, kā *[[Death Note]]* un *[[Another]]*. Tā parodē arī otaku kultūru kopumā.

## Sižets
Piecpadsmit gadus vecā Tomoko Kuroki uzskata, ka viņa vidusskolā varētu kļūt populāra savas pieredzes otome spēlēs dēļ. Pēc iestāšanās vidusskolā, viņa saprot, ka ir kļuvusi nesabiedriska un vientuļa, un ir spiesta kritiski novērtēt sevi pirmo reizi vairāku gadu laikā. Stāsts seko ne tikai Tomoko centieniem uzlabot savu sociālo statusu vidusskolas gaitās, bet arī viņas atpūtai vasaras brīvdienu laikā.

## Manga
Niko Tanigava iesāka veidot mangu *WataMote* 2011. gada 4. augustā. Pirmais *tankobon* sējums tika izlaists 2012. gada 21. janvārī. Mangas otrais sējums, izlaists 2012. gada 22. maijā, ieņēma 10. vietu *Oricon* sarakstā izlaišanas nedēļā. Manga ieguva popularitāti ārpus Japānas pēc fanu veidota tulkojuma publicēšanas mājas lapā *[[4chan]]*.

## Tēli
* **Tomoko Kuroki** () — seriāla galvenā varone, kura bieži tiek attēlota kā izmisusi, vientuļa, ļoti kautrīga un nereti traka. Viņai ir negatīvs skatījums uz dzīvi, bieži viņai ir maisiņi zem acīm. Viņa ir arī diezgan perversa pēc dabas. Viņa spēlē daudz datorspēļu un sērfo internetā. Viņu ierunā Izumi Kita.
* **Tomoki Kuroki** () — Tomoko brālis, gadu jaunāks par viņu, bieži viņu mulsina Tomoko neparastā uzvedība. Tā kā viņš ir populārs un talantīgs futbolists, Tomoko reizēm ierodas pie viņa pēc padoma. Viņš vēlāk iestājas tajā pašā vidusskolā, kurā mācās Tomoko. Viņu ierunā Juičī Nakamura.
* **Jū Naruse** () — Tomoko labākā draudzene vidusskolā, kuru Tomoko dēvē par Jūčanu. Sauc Tomoko par Mokočī. Sākotnēji arī nepopulāra. Nokļūstot vidusskolā, Jū izmainīja savu izskatu, bet viņai joprojām patīk skatīties anime. Viņa uzskata Tomoko par savu labāko draudzeni. Viņai ir draugs, kas bieži vien padara Tomoko greizsirdīgu. Viņa ir galvenā varone atvasinātajā 4koma mangā. Viņu ierunā Kana Hanazava.
* **Kī** () — Tomoko māsīca, kura pirmo gadu mācās vidusskolā. Sākotnēji viņa noraugās uz Tomoko kā savu lielo māsu, bet viņas skatījums uz Tomoko ātri mainās, saprotot, ka lietas ar ko Tomoko viņai lielījās, bija nepatiesas. Viņu ierunā Rie Kugimija.

## Atsauces

## Ārējās saites
*  

* 
* 
* ''Square Enix'' mangas profils
Leons fon Buhholcs

**Leons Gustavs Vilhelms fon Buhholcs** (, dzimis , miris 1910. gadā) bija Aizputē dzimis vācbaltiešu muižnieks un politiķis.

Dzimis muižnieka ģimenē. No 1858. līdz 1861. gadam studēja tieslietas Maskavas universitātē, no 1861. līdz 1863. gadam - Cīrihes universitātē, vēlāk atgriezās dzimtenē. No 1864. līdz 1879. gadam Langsēžu muižas īpašnieks, no 1879. gada - Štakeldangas muižas īpašnieks. No 1894. līdz 1904. gadam - Kurzemes bruņniecības Aizputes apriņķa maršals. Pēc 1905. gada revolūcijas pārcēlās uz Vāciju, dzīvoja Freiburgā, vēlāk Berlīnē, kur miris.

## Ārējās saites
Artūrs fon der Ostenzakens

**Artūrs Kārlis Jūlijs Ernsts Ādams barons fon der Ostenzakens** (, dzimis , miris ) bija vācbaltiešu muižnieks un politiķis.

Dzimis muižnieka ģimenē. No 1864. līdz 1865. gadam studēja ķīmiju Cīrihes universitātē, no 1865. līdz 1866. gadam — ekonomiku Berlīnes universitātē. Aizputes Padures un Apriķu muižas īpašnieks. No 1874. līdz 1875. gadam — Kuldīgas apriņķa maršals, bet no 1878. līdz 1890. gadam — Aizputes apriņķa maršals.
Heinrihs Blūmentāls

**Heinrihs Ludvigs Johans Blūmentāls** (, dzimis , miris ) bija vācbaltiešu ārsts un pedagogs.

## Dzīvesgājums
Dzimis Aizputes ārsta ģimenē. No 1822. līdz 1824. gadam studēja medicīnu Getingenes universitātē, no 1824. līdz 1826. gadam - Tērbatas universitātē, kur ieguva doktora grādu.

No 1828. līdz 1837. gadam - Harkivas Universitātes profesors. No 1837. līdz 1850. gadam - Goļicina slimnīcas Maskavā vecākais ārsts. Rakstījis gan par medicīniskām, gan reliģiskām tēmām.

## Ārējās saites
*Heinrihs Blūmentāls Baltische Biographische Lexikon 
*Heinrihs Blūmentāls Erik-Amburger-Datenbank
Lū Salome

**Lū Salome** (, ; dzimusi , mirusi ) bija Krievijā dzimusi vācu autore, psihoanalītiķe un intelektuālo aprindu dalībniece. Ietekmējusi Nīči, Rilki un Freidu.

Dzimusi Krievijas ģenerāļa ģimenē. Pēc tēva nāves 1878. gadā 1880. gadā kopā ar māti devās uz Šveici, vēlāk pārceļoties uz Romu, kur iepazinās ar Nīčes draugu Paulu Rē. 1882. gada 13. maijā Lū Salome iepazinās ar Nīči. Kad pēc kopā pavadītiem mēnešiem Nīče bildināja Salomi, viņa atbildēja ar atteikumu, un attiecības izira.

1887. gadā Lū Salome apprecējās ar valodnieku Frīdrihu Kārli Andreasu, ar kuru celibātiskā laulībā nodzīvoja līdz mūža galam.

1897. gadā Lū Salome Minhenē satika par sevi krietni jaunāko dzejnieku Raineru Marija Rilki, ar kuru viņai izveidojās intensīvas attiecības, kas ilga līdz 1900. gadam. Kopā viņi devās ceļojumā uz Itāliju un Krieviju, kur citu starpā satikās ar Ļevu Tolstoju.

## Ārējās saites

* Lia Šmite, Iepazīstināšana, Jaunā Gaita, nr. 247. decembris 2006 
* Frīdriha Nīčes un ģenerāļa meitas mīlas stāsts, Apollo
Nitras apgabals

**Nitras apgabals** () ir viens no Slovākijas apgabaliem. Tas robežojas ar Trnavas apgabalu rietumos, Trenčīnas apgabalu ziemeļos, Banska Bistricas apgabalu austrumos un Ungāriju dienvidos.

## Administratīvais iedalījums

Apgabals iedalās 7 apriņķos - Komārno apriņķis, Levices apriņķis, Nitras apriņķis, Nove Zāmku apriņķis, Šaļas apriņķis, Topoļčanu apriņķis, Zlate Moravces apriņķis.

## Pilsētas

Apgabalā atrodas 15 pilsētas:

*Kursīvā* - pilsētas, kas nav apriņķu centri.

 
* Nitra — 78 351 iedz. 
* Nove Zāmki — 39 219 iedz. 
* Komārno — 34 561 iedz. 
* Levice — 34 226 iedz. 
* Topoļčani — 26 629 iedz.
* Šaļa — 23 098 iedz. 
* Zlate Moravce — 12 007 iedz. 
* *[[Štūrovo]]* — 10 666 iedz. 
* *[[Kolārovo]]* — 10 665 iedz. 
* *[[Šurani]]* — 10 080 iedz. 
* *[[Vrāble]]* — 8 843 iedz. 
* *[[Hurbanovo]]* — 7 656 iedz. 
* *[[Šahi]]* — 7 544 iedz. 
* *[[Željezovce]]* — 7 115 iedz. 
* *[[Tlmače]]* — 3 738 iedz. 

## Ārējās saites
Komārno apriņķis

**Komārno apriņķis** () ir Slovākijas Nitras apgabala administratīvā iedalījuma vienība. Robežojas ar Nitras apgabala Šaļas un Nove Zāmku apriņķiem, Trnavas apgabala Dunajska Stredas un Galantas apriņķiem, kā arī Ungāriju.

Absolūtais vairākums no apriņķa iedzīvotājiem ir etniski ungāri

## Ārējās saites
*
Viesnīca "Diženā Budapešta"

**"Viesnīca "Diženā Budapešta""** () ir 2014. gada ASV un Vācijas komēdijdrāma, kuras režisors ir Vess Andersons. Filmas sižets veidots pēc rakstnieka Stefana Cveiga darbiem.

Filma ir par konsjeržu (attēlo Reifs Fainss), kas cenšas pierādīt savu nevainību apsūdzībā par slepkavību.

Filmas pirmizrāde notika  Berlīnes Starptautiskajā kinofestivālā. Filma guva labus panākumus, tika atzīta par vienu no 2014. gada labākajām filmām (9 kritiķu vērtējumā — labākā filma). "Viesnīca "Diženā Budapešta"" tikusi nominēta dažādiem apbalvojumiem, tai skaitā Amerikas Kinoakadēmijas, BAFTA kino balvai un Zelta globusa balvai vairākās nominācijās. 2016. gada BBC 100 labāko 21. gadsimta filmu sarakstā "Viesnīca "Diženā Budapešta"" ierindojās 21. vietā.

## Atsauces

## Ārējās saites
Imitācijas spēle

**"Imitācijas spēle"** () ir 2014. gada ASV biogrāfiskā drāma, trilleris, kura režisors ir Mortens Tildums.

Filmas galvenais varonis ir britu matemātiķis, loģiķis, kriptoanalītiķis un viens no datorzinātnes pionieriem Alans Tjūrings, kam bija nozīmīga loma Nacistiskās Vācijas *[[Enigma (šifrēšanas mašīna)|Enigma]]* koda atšifrēšanā, kas palīdzēja sabiedrotajiem uzvarēt Otrajā pasaules karā. Filmā parādīts arī pēckara periods, kad Tjūrings tika apsūdzēts homoseksualitātē. Filmā Tjūringu tēlo Benedikts Kamberbačs.

Filmas pirmizrāde notika  Teljuraidas kinofestivālā. Filma guva panākumus, tā tika nominēta dažādiem apbalvojumiem, tai skaitā 8 Amerikas Kinoakadēmijas balvām, no kurām balvu ieguva Greiems Mūrs par labāko adaptēto scenāriju. Filma tika nominēta arī vairākām BAFTA kino balvām, kā arī Zelta globusa balvām. Lai arī vēsturiski Tjūringa dzīve attēlota visumā diezgan precīzi, daudzi vēsturnieki atzīmē, ka vairāki elementi filmā tikuši atspoguļoti neprecīzi.

## Atsauces

## Ārējās saites
*
Teorija par visu

**"Teorija par visu"** () ir 2014. gada Apvienotās Karalistes biogrāfiskā romantiskā drāma, kuras režisors ir Džeimss Māršs. Filmas sižets veidots pēc Džeinas Vaildas Hokingas memuāriem *Travelling to Infinity: My Life with Stephen*.

Filma ir par teorētiskā fiziķa Stīvena Hokinga un viņa bijušās sievas Džeinas Vaildas Hokingas attiecībām, Hokinga panākumiem fizikā un motoro neironu slimības diagnosticēšanu. Tajā galvenās lomas attēlo Edijs Redmeins, Felisita Džonsa, Čārlijs Fokss, Emilija Votsone, Saimons Makbērnijs, Deivids Tjūliss un Kristians Makejs.

Filmas pirmizrāde notika  Toronto Starptautiskajā kinofestivālā, kinoteātros Apvienotajā Karalistē — . Latvijā filmas pirmizrāde paredzēta . Filma tika nominēta dažādiem apbalvojumiem, tai skaitā piecām Amerikas Kinoakadēmijas balvām, no kurām saņēma vienu — galvenās lomas tēlotājam Edijam Redmeinam. Bez tam tika iegūtas arī vairākas Zelta globusa balvas un BAFTA kino balvas vairākās nominācijās.

## Atsauces

## Ārējās saites
*
Konstantīns Staņislavskis

**Konstantīns Staņislavskis** (; dzimis **Konstantīns Aleksejevs** , miris ) bija krievu aktieris un teātra režisors. Pazīstams ar izveidoto ietekmīgo Staņislavska sistēmu (galvenais princips — aktierim ir jāiejūtas lomā, lai viņš spētu "izdzīvot" savu varoni).

Aktiera karjeru sācis 1877. gadā amatieru teātrī "Aleksejevu pulciņš". 1888. gadā piedalījies Maskavas Mākslas un literatūras biedrības dibināšanā. Kopā ar Vladimiru Ņemiroviču-Dančenko 1898. gadā izveidojis Maskavas Dailes teātri. Vairākos teātra iestudējumos dažas lomas attēlojis arī pats. 1918. gadā sāka vadīt Maskavas Lielā teātra Operas studiju, iestudējis vairākas ievērojamas operas. 1935. gadā nodibinājis Operas un drāmas studiju, kas mūsdienās pazīstama kā Staņislavska Mākslas drāmas teātris.

## Apbalvojumi
* Krievijas PFSR Tautas skatuves mākslinieks
* PSRS Tautas skatuves mākslinieks (1936)
* Ļeņina ordenis (1937)
* Darba Sarkanā Karoga ordenis (1938)

## Atsauces

## Ārējās saites
* 
*
Otello

thumb|"Otello" pirmā izdevuma vāks
**"Otello"** () ir Viljama Šekspīra traģēdija piecos cēlienos. Tiek uzskatīts, ka Šekspīrs to sarakstījis ap 1603. gadu. Lugas sižets veidots pēc Džovanni Batistas Džiraldi (Šintio) īsā stāsta *Un Capitano Moro* (pirmoreiz publicēts 1565. gadā).

Luga ir par Venēcijas armijas ģenerāli, mauru Otello, kuru viņa karodznieks Jago cenšas sazvērēt pret sievu Dezdemonu, pārliecinot, ka sieva viņu krāpj. Jago to dara atriebjoties Otello par Kasio, nevis viņa iecelšanu par leitnantu. Šekspīra darbu pētniekiem nav vienprātības par Otello rasi. E. A. J. Honingmans, Šekspīra pētnieks, secināja, ka rase ir neskaidra. Tomēr parasti Otello tiek tēlots kā tumšādains.

Tomass Volklijs publicēja lugu 1622. gadā. Pēc gada luga tika iekļauta *[[First Folio]]* Šekspīra lugu krājumā. *First Folio* iekļautā luga nedaudz atšķiras no 1622. gadā publicētās versijas. Vairākums mūsdienās izdoto lugas tekstu versiju veidotas pēc garākās *Folio* versijas.

Lugas tēmas aktualitātes dēļ "Otello" tiek bieži iestudēts arī mūsdienās. Luga ir piedzīvojusi arī vairākas ekranizācijas, tikušas veidotas dažādas literāras adaptācijas, operas.

"Otello" daudzkārt ir uzvests arī Latvijas teātros. Jaunajā Rīgas teātrī Māras Ķimeles režisētā "Otello" versija ar Andri Keišu galvenajā lomā tiek izrādīta no 2010. gada. A. Keišs par Otello lomu saņēmis 2010.—2011. gada Spēlmaņu nakts balvu kā Gada aktieris.

## Atsauces

## Ārējās saites
Levices apriņķis

**Levices apriņķis** () ir Slovākijas Nitras apgabala administratīvā iedalījuma vienība. Robežojas ar Nitras apgabala Nove Zāmku, Nitras un Zlate Moravces apriņķiem, Banska Bistricas apgabala Žarnovicas, Banska Štjavnicas, Krupinas un Veļki Krtīšas apriņķiem, kā arī Ungāriju.

## Ārējās saites
*
Olandes jūra

**Olandes jūra** (, ) ir nosaukums Baltijas jūras akvatorijas daļai starp Botnijas līci (Botnijas jūru) ziemeļos un Baltijas jūras pamatdaļu dienvidos Austrumos to norobežo Olandes arhipelāgs, rietumos — Skandināvijas pussalas krasts.  Dziļākā vieta ir 301 m. Jūras šaurākā daļa diek dēvēta par Dienvidu Kvarkenu. Olandes jūra ir viens no dzīvākajiem kuģu satiksmes ceļiem starp Zviedriju un Somiju

## Atsauces

## Ārējās saites
Nitras apriņķis

**Nitras apriņķis** () ir Slovākijas Nitras apgabala administratīvā iedalījuma vienība. Robežojas ar Nitras apgabala Topoļčanu, Zlate Moravces, Levices, Nove Zāmku un Šaļas apriņķiem, kā arī Trnavas apgabala Galantas un Hlohovecas apriņķiem.

Apriņķa Nova Vesas pie Žitavas ciemā dzimis futbola treneris Dušans Uhrins (*Dušan Uhrin*, 1943).

## Ārējās saites
*
Nove Zāmku apriņķis

**Nove Zāmku apriņķis** () ir Slovākijas Nitras apgabala administratīvā iedalījuma vienība. Robežojas ar Nitras apgabala Komārno, Šaļas, Nitras un Levices apriņķiem, kā arī Ungāriju.

Apriņķa Kamenicas pie Hronas ciemā dzimis futbolists Kornels Salāta (*Kornel Saláta*, 1985).

## Ārējās saites
*
Botnijas jūra

**Botnijas jūra** (, ) ir nosaukums Baltijas jūrai piederošā Botnijas jūras līča dienviddaļai starp Somijas rietumu krastu un Skandināvijas pussalas austrumu krastu.  Ziemeļos Kvarkens to savieno ar Botnijas līča pārējo daļu, dienvidos Olandes jūra un Šēru jūra — ar Baltijas jūras pamatdaļu. Jūras austrumu piekrastē 2011. gadā nodibināts Botnijas jūras nacionālais parks. Jūras ziemeļaustrumos izvietotais Kvarkena arhipelāgs ir UNESCO Pasaules mantojuma objekts.

## Atsauces

## Ārējās saites

* HELCOM Planning Bothnian Sea
4D BIM

**4D BIM** ir akronīms 4D būvju informācijas modelēšanai un termins, ko plaši izmanto CAD industrijā, lai aprakstītu viedu 3D CAD (3D dizains izmantojot datoru) komponentu savienošanu ar laiku vai grafiku saistītu informāciju. Terminu 4D ir domāts attiecināt uz ceturto dimensiju: laiku, t. i. 4D ir 3D plus grafiks (laiks).

4D modeļa uzbūve atļauj vairākiem būvprojekta dalībniekiem (no arhitektiem, dizaineriem, līgumslēdzējiem līdz īpašniekiem) vizualizēt visu projekta realizācijas procesu notikumu sērijā un parādīt būvniecības darba progresu projektā īstenošanas laikā. Šai BIM centriskai pieejai projektu menedžmenta tehnikām ir augsts potenciāls uzlabot projekta organizāciju un īstenot būvniecības projektus jebkurā izmērā un sarežģītības pakāpē.

## Vēsture
1998. gadā sers Džons Egans ziņojumā *Pārdomājot būvniecību* argumentēja, ka noteikti principi un organizācijas tehnikas varētu veiksmīgi pāriet no citām industrijām kā ražošanas uz projekta īstenošanas procesu būvindustrijā. Egana ziņojumu var citēt "Tehnoloģija kā palīgrīks":

: "Viens aspekts, kurā mēs zinām, ka jaunās tehnoloģijas kalpo kā ļoti noderīgs palīgrīks ir būvju un to komponentu dizains, un projekta informācijas apmaiņa projekta dalībnieku vidū. Ir iespējams gūt lielus panākumus zaudējumu un pārstrādes samazināšanas ziņā, izmantojot modernas CAD tehnoloģijas, lai veidotu prototipus ēkām un ātri apmainītos ar informāciju par izmaiņām projektā. Pārstrādei ir jānotiek datorā, nevis būvniecības laukumā."

4D BIM pievieno jaunu dimensiju (laiku) 3D CAD vai solid modelēšanai; tā ļauj notikumu secībai tikt attēlotai vizuāli uz laika līnijas, kas papildināta ar 3d modeli (attīstot tradicionālo ganta grafiku, ko bieži izmanto projekta menedžmentā). Būvniecības secība var tikt pārskatīta kā problēmu virkne 4D BIM, ļaujot lietotājiem izpētīt opcijas, pārvaldīt risinājumus un optimizēt rezultātus. Tas veicina būvniecības produktu attīstību, sadarbību un atklātu projekta īstenošanu, partnerattiecības ar piegādes uzņēmumiem un komponentu aizsardzību, un ir saskaņā ar Egana vīziju: "patstāvīgi uzlabojumi tiks panākti, izmantojot paņēmienus zudumu samazināšanai un vērtības palielināšanai klientam."

Kā attīstīts būvniecības menedžmenta paņēmiens tas tiek aizvien vairāk izmantots darbā pie liela mēroga projektiem. Piemēram, tas tiek izmantots tādu objektu būvniecībā kā augstceltnes, tilti, šosejas, tuneļi, universitātes vai slimnīcu komplekss, luksus rezidences, dzīvojamie un infrastruktūras objekti kā tiesu nami, pieņemšanas sistēmas, hidroelektrostacijas, kalnrūpniecības un industriāla rakstura celtnes. 4D BIM tradicionāli tika izmantots lielāka rakstura un dārgākos projektos dēļ ar to saistītām izmaksām, bet mūsdienu tehnoloģijas parāda šo procesu pieejamu nespeciālistiem vai lai veicinātu ražošanu.

## Atsauces
Šēru jūra

**Šēru jūra** (, ) ir nosaukums Baltijas jūras akvatorijas daļai starp Botnijas līci (Botnijas jūru) ziemeļos un Baltijas jūras pamatdaļu dienvidos Austrumos to norobežo Somijas dienvidrietumu krasts, rietumos — Olandes arhipelāgs. Šajā Baltijas jūras daļā izvietojies pasaulē lielākais arhipelāgs pēc salu skaita tajā — 257 salām platība ir lielāka par 1 km² un ap 17 700 saliņām un šērām platība pārsniedz 0,5 ha. Ieskaitot mazākās šēras un klintis, kopumā jūrā ir ap 50 000 saliņu un klinšu.

## Atsauces

## Ārējās saites
Pasauļu karš

**"Pasauļu karš"** () ir 1898. gada zinātniskās fantastikas romāns. Tā autors ir Herberts Velss. Grāmata stāsta par karu starp cilvēkiem un marsiešiem un ir rakstīta pirmajā personā. Latvijā to sērijā "Fantastikas pasaulē" publicēja izdevniecība "Zinātne" 1970. gadā. Šajā izdevumā ir iekļauts arī priekšvārds un vēl viens Velsa romāns "Kad guļošais mostas."

## Sižets

thumb|left|150px|Trijkāju ilustrācija
Romāna sākumā galvenais varonis astronomijas observatorijā Oteršavas ciematā novēro vairākus noslēpumainus sprādzienus uz Marsa virsmas. Tas rada lielu interesi zinātnieku starpā. Vēlāk cilindrisks objekts, ko sākotnēji uzskatīja par meteorītu, nolaižas netālu no ciemata.

Nākamajā rītā bars ziņkārīgu cilvēku, sapulcējušies ap krāteri, atklāj, ka objekts ir mākslīgs. Tas atveras, un tajā esošie citplanētieši viņiem uzbrūk ar "siltuma stariem". Drīz ierodas militārie spēki, bet marsieši pārveido savu kosmosa kapsulu par lielu trijkājainu mašīnu un turpina uzbrukumu.

Nākamajās dienās nolaižas vēl vairāki citplanētiešu kuģi. Galvenais varonis stāsta gaitā bēg no trijkājiem, meklē barību un patvērumu. Vēlāk atklājas, ka iemesls marsiešu uzbrukumam bija tāds, ka uz Marsa lēnām ir sākusi izzust dzīvība, un tādēļ tā iemītnieki ierodas un sāk uzbrukt cilvēkiem. Baktēriju nepanesības dēļ marsieši iet bojā.

## Filmas un radiopārraides
Pēc grāmatas motīviem ir uzņemtas vairākas filmas un radīti radio iestudējumi, tai skaitā Stīvena Spīlberga 2005. gada filma "Pasauļu karš". Vēsturē iegājis Orsona Velsa veidotais romāna inscenējums CBS kanālā 1938. gadā, kas bija ieturēts reālistiskas radiopārraides stilā. Daudzi klausītāji informāciju par citplanētiešu uzbrukumu uztvēra kā patiesu, kas izraisīja paniku ASV ziemeļaustrumos. Pārraidi klausījās ap 6 miljoniem cilvēku.

## Skatīt arī
* Laikraksta "Le Monde" 100 gadsimta grāmatas
* Pasauļu karš (radio)

## Ārējās saites

* Elektroniskā grāmata
Lielie zilenīši

**Lielie zilenīši, lielo zilenīšu ģints** (*Phengaris*) ir zeltainīšu dzimtas (*Lycaenidae*) ģints, kas pieder pie zilenīšu apakšdzimtas (*Polyommatinae*). Mūsdienās šajā ģintī saskaņā ar jaunākajiem ģenētiskajiem pētījumiem ir iekļautas arī kādreizējās tauriņu ģints *Maculinea* sugas. Grupas bāzes suga ir drudzeņu zilenītis (*Phengaris alcon*). Visjaunākā suga ģintī ir Juņnaņas zilenītis (*Phengaris xiushani*), kas tika atklāts 2010. gadā un kas ir endēma Juņnaņas provinces Ķīnā tauriņu suga. Kopumā lielo zilenīšu sugas ir izplatītas visā Eirāzijā. Šīs sugas pārziemo kāpuru stadijā skudru pūžņos, pārziemošanai parasti izvēloties *[[Myrmica]]* un *[[Aphaenogaste]]* ģinšu dzēlējskudru pūžņus. Katrai zilenīšu sugai atbilst sava galvenā skudru suga, kuras pūznī parazitē tauriņu kāpuri, lai arī var nokļūt citu skudru sugu pūžņos. Lai noteiktu sugu, zilenīšiem parasti ir jāskatās abas spārnu puses un visdrošāk sugu var noteikt pēc spārna apakšpuses. 

## Latvijā
Latvijā sastopamas 3 lielo zilenīšu ģints sugas: brūnvālīšu zilenītis (*Phengaris teleius*), drudzeņu zilenītis (*Phengaris alcon*) un lielais mārsilu zilenītis (*Phengaris arion*). Drudzeņu zilenītis Latvijā tika atklāts 2013. gadā. Visbiežāk no trijām sugām sausajos priežu silos var sastapt lielo mārsilu zilenīti, kurš 2015. gadā Latvijā izvēlēts par Gada kukaini 2015.

## Sistemātika
***Lielo zilenīšu ģints** (*Phengaris*) 
** Alpu zilenītis (*Phengaris ligurica*)
** Āzijas lielais zilenītis (*Phengaris arionides*)
** Brūnvālīšu zilenītis (*Phengaris teleius*)
** Drudzeņu zilenītis (*Phengaris alcon*)
** Juņnaņas zilenītis (*Phengaris xiushani*)
** Kalnu drudzeņu zilenītis (*Phengaris rebeli*)
** Lielais mārsilu zilenītis (*Phengaris arion*)
** Lielais raibais zilenītis (*Phengaris atroguttata*)
** Lielais tumšais zilenītis (*Phengaris nausithous*)
** Rietumķīnas zilenītis (*Phengaris albida*)
** *[[Phengaris cyanecula]]*
** *[[Phengaris daitozana]]*
** *[[Phengaris kurentzovi]]*
** *[[Phengaris ogumae]]*
** *[[Phengaris takamukui]]*
**Incertae sedis:*
** *[[Phengaris xiaheana]]*

## Atsauces

## Ārējās saites

*The evolution of alternative parasitic life histories in large blue butterflies
*A phylogenetic revision of the Glaucopsyche section (Lepidoptera: Lycaenidae), with special focus on the Phengaris–Maculinea clade
*ZipCodeZoo: Maculinea
*Tribe: Polyommatini
Zilenīši

**Zilenīši, zilenīšu ģints** (*Polyommatus*) ir zeltainīšu dzimtas (*Lycaenidae*) ģints, kas ir lielākā un plašākā ģints zilenīšu apakšdzimtā (*Polyommatinae*). Zilenīši mājo un ir sastopami Palearktikas ekozonā. Lai noteiktu sugu, zilenīšiem parasti ir jāskatās abas spārnu puses un visdrošāk sugu var noteikt pēc spārna apakšpuses. 

## Latvijā
Latvijā sastopamas 6 zilenīšu ģints sugas: amoliņa zilenītis (*Polyommatus dorylas*), esparsešu zilenītis (*Polyommatus damon*), krāšņais zilenītis (*Polyommatus bellargus*), meža zilenītis (*Polyommatus semiargus*),  parastais zilenītis (*Polyommatus icarus*) un vīķu zilenītis (*Polyommatus amandus*). Visbiežāk Latvijas pļavās var novērot parasto zilenīti (*Polyommatus icarus*). 

## Sistemātika
***Zilenīšu ģints** (*Polyommatus*) 

## Atsauces

## Ārējās saites

*Tribe: Polyommatini
*ADW: Polyommatus
Šaļas apriņķis

**Šaļas apriņķis** () ir Slovākijas Nitras apgabala administratīvā iedalījuma vienība. Robežojas ar Nitras apgabala Nitras, Nove Zāmku un Komārno apriņķiem, kā arī Trnavas apgabala Galantas apriņķi.

Apriņķa Djakovces ciemā dzimis Estergomas arhibīskaps Justiniāns Ģerģs Šerēdi (*Jusztinián György Serédi*, 1884 – 1945).

## Ārējās saites
*
Topoļčanu apriņķis

**Topoļčanu apriņķis** () ir Slovākijas Nitras apgabala administratīvā iedalījuma vienība. Robežojas ar Nitras apgabala Zlate Moravces un Nitras apriņķiem, Trenčīnas apgabala Nove Mesto pie Vāhas, Bānovces pie Bebravas un Partizānskes apriņķiem, kā arī Trnavas apgabala Hlohovecas un Pještjanu apriņķiem.

## Ārējās saites
*
Ekvadoras karogs

**[[Ekvadora]]s karogs** sastāv no trīs horizontālām joslām dzeltenā, zilā un sarkanā krāsā. Tas ir ļoti līdzīgs Kolumbijas un Venecuēlas karogam, kas, tāpat kā Ekvadora, bija Lielkolumbijas sastāvā. Parasti karoga centrā atrodas Ekvadoras ģerbonis, tomēr eksistē arī variācija bez šī ģerboņa, un to lieto tirdzniecības flotes. Šis variants pilnībā sakrīt ar Kolumbijas karogu, bet Kolumbijas tirdzniecības flotes lieto atšķirīgu karoga dizanu.

## Dizains
thumb|Karoga konstrukcija
Ekvadoras valdība 2009. gada novembrī izstrādāja noteikumus, kuri regulē karoga, ģerboņa un citu nacionālo simbolu izskatu un proporcijas.

Karoga platums ir 1,47 m, bet garums — 2,20 m proporcijās 2 pret 3. Karoga laukums ir sadalīts trīs horizontālās joslās, no kurām dzeltenā josla aizņem pusi no karoga laukuma, bet zilā un sarkanā josla — katra pusi no karoga laukuma. Karoga centrā atrodas ģerbonis, kura proporcijas ir 12 pret 10. Otrs noteiktais karoga izmērs ir galda karogs, kura platums ir 200 cm un garums 300 centimetri.

## Simbolisms
Oriģinālās karoga krāsas, kas tika izmantotas Lielkolumbijas karogā, no kura radies Ekvadoras, Kolumbijas un Venecuēlas karogs, radīja venecuēliešu ģenerālis Fransisko de Miranda. Krāsu izvēli viņš attiecina uz Johana Volfganga fon Gētes pamatkrāsu teoriju. Pēc paša Mirandas nostāstiem, viņš 1785. gada ziemā satika Gēti, kas ir bijis fascinēts par viņa ceļojumiem un atklājumiem. Gēte viņam esot teicis: "Tavs mērķis ir izveidot savā zemē vietu, kur pamatkrāsas nav izkropļotas." Pirmo reizi Miranda karogu ar dzeltenām, zilām un sarkanām joslām lietojis 1806. gadā. Krāsu nozīme ir sekojoša:
* Dzeltenā: Kultūraugi un auglīga augsne;
* Zilā: Okeāns un skaidrās debesis;
* Sarkanā: Asinis, ko izlējuši varoņi, kas mira tēvzemes vārdā.

## Vēsture

## Atsauces
Avianca Ecuador

***Avianca Ecuador*** (agrākais nosaukums ***AeroGal***) ir Ekvadoras lidsabiedrība. Ietilpst *[[Avianca]]* grupā. Galvenā bāze atrodas *Mariscal Sucre* starptautiskajā lidostā Kito; sekundārā — *José Joaquín de Olmedo* starptautiskajā lidostā Gvajakilā. Dibināta 1985. gadā.

*Avianca Ecuador* īpašnieks ir Kolumbijā reģistrētais *[[Avianca|Avianca Holdings SA]]*, kurš ir pievienojies aliansei *[[Star Alliance]]*.

Lidsabiedrība nodrošina pasažieru un kravu pārvadajumus Ekvadorā kontinenta daļā un uz Galapagu salām, kā arī uz Kolumbiju un Peru.

*Avianca Ecuador* gaisa floti veido no mātes sabiedrības nomātās lidmašīnas: sešas *[[Airbus A319|Airbus A319-112]]* un divas *[[Airbus A320|Airbus A320-214]]*.

Lidsabiedrība dibināta 1985. gada novembrī ar nosaukumu ***Aero Galapagos*** (saīsinājumā ***AeroGal***), lai nodrošinātu pasažieru un kravu pārvadajumus no Ekvadoras kontinentālās daļas uz Galapagu salām. Sākotnēji tā izmantoja divas lidmašīnas *[[Dornier Do 28]]*.

No 1993. līdz 1995. gadam lidsabiedrība atjaunoja gaisa floti ar 3 *[[Fairchild F-27]]*.

2002. gada iegādāts pirmais *[[Boeing 727|Boeing 727-200]]*.
2006. gada jūlijā atklāta pirmā starptautiskā līnija uz Bogotu Kolumbijā.
2008. gadā ar *[[Boeing 757]]* sākti lidojumi uz Maiami ASV.

2009. gada oktobrī paziņots, ka *AeroGal* plāno apvienoties ar Kolumbijas lidsabiedrību *[[Avianca]]* un Salvadoras *[[Avianca El Salvador|TACA]]*. Apvienošanās process sākts 2010. gada oktobrī.
2012. gadā no *[[Synergy Group]]* nopirkta lidsabiedrība *VIP Ecuador*.
Apvienošanās ar *Avianca* pabeigta 2013. gadā.
2014. gada 18. jūnijā *AeroGal* nosaukums mainīts uz ***Avianca Ecuador***.

Līdz 2015. gada sākumam lidsabiedrībai nav atgadījušies nopietni incidenti vai avārijas.

## Atsauces

## Ārējās saites

*
817. gads

**817. gads** () bija parastais gads, kas pēc Jūlija kalendāra sākās ceturtdienā.

## Notikumi
* Bulgārija izbeidz Konstantinopoles aplenkšanu. 
* Franku karalis Luijs Dievbijīgais sadala impēriju starp saviem dēliem.
816. gads

**816. gads** () bija garais gads, kas pēc Jūlija kalendāra sākās otrdienā.

## Notikumi
* Franku karalis Luijs Dievbijīgais tiek kronēts par imperatoru. 

## Miruši
* Leons III (*Leo III*), deviņdesmit sestais Romas pāvests (dzimis 750.)
820. gads

**820. gads** () bija garais gads, kas pēc Jūlija kalendāra sākās svētdienā.

## Notikumi
* Korkas abatijai uzbruka vikingi, kuri nopostīja abatiju un tās vietā nodibināja savu pilsētu.

## Miruši
* Ādi Šankara (*ആദി ശങ്കരന്‍*), indiešu reliģijas filozofs, domātājs, mistiķis un dzejnieks (dzimis 788.)
818. gads

**818. gads** () bija parastais gads, kas pēc Jūlija kalendāra sākās piektdienā.

## Notikumi
* Francijas ziemeļaustrumos izveidojas Bretaņas karaliste.
815. gads

**815. gads** () bija parastais gads, kas pēc Jūlija kalendāra sākās pirmdienā.

## Notikumi
* Vācijas pilsēta Hildesheima, kļūst par Hildesheimas bīskapijas galvaspilsētu.
* Dibināta Hildesheimas pilsēta.

## Dzimuši
* Johans Skots Erigena (*Iohannes Scotus Eriugena*), īru filozofs (dzimis 877.)
813. gads

**813. gads** () bija parastais gads, kas pēc Jūlija kalendāra sākās sestdienā.

## Notikumi
* Luijs Dievbijīgais kļuva par Franku karali un Svētās Romas imperatoru
* Edirnu aplenca Bulgārijas hans Krums, kurš savus padotos veda uz bulgāru zemēm Donavas ziemeļos.

## Miruši
* Abū Nuvāss (*Abū Nuwās*), ievērojams dzejnieks, kas dzīvoja Abāsīdu kalifāta pastāvēšanas laikā, kad valdīja kalifs Hārūns ar Rašīds (dzimis 747.)
812. gads

**812. gads** () bija garais gads, kas pēc Jūlija kalendāra sākās ceturtdienā.

## Notikumi
* Vikingi nodibina Īrijas pilsētu Limeriku, kuri tur izveido apmetni.
811. gads

**811. gads** () bija parastais gads, kas pēc Jūlija kalendāra sākās trešdienā.

## Notikumi
* 26. jūlijs - Pliskas kauja, Pirmā Bulgārijas cariste Kruma vadībā sakāva valstī iebrukušo Bizantijas karaspēku Nikifora I vadībā.
* Parakstīts miera līgums starp frankiem un dāņiem, kas noteica, ka Eidere kalpos kā robeža starp Franku impēriju un dāņu apdzīvotajām teritorijām.
* Ievēlēts pirmais Venēcijas dodžs Andželo Partesipacio, kas veikli izmantoja formālo Bizantijas pakļautību, lai pretotos pieaugošajam franku spiedienam.
809. gads

**809. gads** () bija parastais gads, kas pēc Jūlija kalendāra sākās pirmdienā.

## Notikumi
* Sofiju ieņem bulgāri un pārdēvē to par Sredecu.
* Pēc Abāsīdu impērijas galma pārcelšanās atpakaļ uz Bagdādi, Raka kļūst par Abāsīdu impērijas rietumu daļas galvaspilsētu.

## Miruši
* Hārūns ar Rašīds (*هارون الرشيد*), piektais un visslavenākais Abāsīdu dinastijas kalifs (dzimis 763.)
808. gads

**808. gads** () bija garais gads, kas pēc Jūlija kalendāra sākās sestdienā.

## Notikumi
* Pirmie rakstītie avoti vēsta, ka šajā gadā ir uzsākta Danevirkes militārās celtnes būvniecība, un to sāka būvēt dāņu karalis Godfreids.
* Par jauno Abāsīdu kalifāta galvaspilsētu kļūst Irākas pilsēta Samara, nomainot veco galvaspilsētu Bagdādi.
Čitrālieši

**Čitrālieši** (, *Chitrālī*) vai **Kho** () ir viena no Pakistānas tautām. Apdzīvo valsts ziemeļus provinces Hiberpahtunhvas Čitrālas apriņķi. Runā indoirāņu saimes dargu grupas valodā khovārā. Pēc reliģiskās piederības lielākā daļa čitrāliešu ir musulmaņi ismaīlīti. Galvenā nodarbošanās ir lauksaimniecība un amatniecība. Pēdējās desmitgadēs ievērojamas čitrāliešu kopienas izveidojušās Pešāvarā, Lahorā, Islāmābādā un citās lielākajās Pakistānas ziemeļu pilsētās.

## Atsauces
Gada dzīvnieks Latvijā

**Gada dzīvnieks** ir viens no ikgadējiem Latvijas dabas simboliem, kuru katru gadu izraugās Latvijas Dabas muzejs. Parasti par Gada dzīvnieku tiek izraudzīta suga, kurai Dabas muzeja speciālisti vēlas pievērst sabiedrības uzmanību, lai iegūtu vairāk informācijas sugas izpētei vai arī veiktu īpašus pasākumus tās aizsardzībai.

Gada dzīvnieka pasludināšanas mērķis ir ne tikai akcentēt sugas, kurām draud izmiršana, bet rosināt arī diskusijas par Latvijas dabai nozīmīgu sugu saglabāšanu, to attiecībām ar cilvēkiem, likumdošanas prasībām un citiem aspektiem. Par Gada dzīvnieku kalendārajā gadā sabiedrība tiek pastiprināti informēta, izmantotie rezultāti tiek izmantoti publikācijās par sugas izplatību Latvijā.

## Gada dzīvnieki Latvijā

## Atsauces
Šins Onuma

ir japāņu anime un teātra režisors. Viņš ir piedalījies tādu anime seriālu animēšanā kā *[[WataMote]]*, *[[Hellsing]]*, *[[C3]]* un *[[Dusk Maiden of Amnesia]]*.

## Ārējās saites
* 
*
SpaceX CRS-5

***SpaceX CRS-5*** jeb ***SpaceX Commercial Resupply Services 5*** bija ASV uzņēmuma *[[SpaceX]]* bezpilota kravas kosmosa kuģa *[[Dragon (kosmosa kuģis)|Dragon]]* lidojums uz Starptautisko kosmosa staciju NASA *[[Commercial Resupply Services]]* (CRS) programmā. To orbītā palaida 2015. gada janvārī. Februārī *Dragon* nolaižamais aparāts veica kontrolētu nolaišanos okeānā.

## Derīgā krava
*Dragon* bija iepildīts ar aptuveni 2317 kg kravas (2395 kg ar iepakojumu). Transportkuģa hermētiskajā sekcijā atradās 1823 kg kravas: mantas apkalpei (490 kg), zinātnisko eksperimentu aparatūra un materiāli (577 kg), stacijas rezerves daļas (678 kg), ārpuskuģa aktivitāšu aparatūra (23 kg), datoru piederumi (16 kg), iekārtas Krievijas segmentam (39 kg). To skaitā bija nanopavadoņi *[[Flock-1d' 1]]*, *[[Flock-1d' 2]]*, *[[AESP-14]]*.

Nehermētiskā kravas sekcijā atradās iekārta *Cloud Aerosol Transport System* (*CATS*) ar masu 494 kg. Tas ir lidars, kas paredzēts atmosfēras piesārņojuma, putekļu, dūmu, aerosolu un citu daļiņu daudzuma, sastāva un izplatības mērīšanai. *CATS* tiks uzstādīts uz *[[Kibo (SKS)|Kibo]]* moduļa Vaļējās platformas.

Uz zemi atgriežamā krava bija ar masu 1322 kg. Tajā bija pētījumu rezultāti, iekārtas u.c. lietas

## Lidojuma gaita
*Dragon* tika palaists  09:47:10 UTC ar nesējraķeti *[[Falcon 9 v1.1]]* no Kanaveralas zemesraga Gaisa spēku stacijas starta laukuma *SLC-40*.

Pēc kosmosa kuģa atdalīšanās raķetes pirmo pakāpi bija paredzēts kontrolēti nosēdināt uz īpašas platformas okeānā. Raķešpakāpe sasniedza platformu, bet piezemējās uz tās "cieti", sabojājot daļu platformas iekārtu.

12. janvārī 10:54 UTC *Dragon* tika satverts ar manipulatoru *Canadarm2*, kuru no stacijas iekšienes vadīja Berijs Vilmors un viņam asistēja Samanta Kristoforeti. Pie *[[Harmony (SKS)|Harmony]]* moduļa apakšējā porta kosmosa kuģis tika pieslēgts 13:54 UTC.

22. janvārī ar manipulatoru *[[Special Purpose Dexterous Manipulator|DEXTRE]]*, kuru vadīja no vadības centra Hjūstonā, no *Dragon* nehermētiskās kravas sekcijas izņēma *Cloud Aerosol Transport System* un pārvietoja uz moduli *[[Kibo (SKS)|Kibo]]*. Tur to pārņēma Japānas manipulators un uzstādīja uz Vaļējās platformas.

10. februārī ar manipulatoru, kuru vadīja Samanta Kristoforeti, *Dragon* tika atvienots no *Harmony* moduļa un 19:10 UTC atlaists no robotrokas. 23:49 UTC veikts bremzēšanas manevrs. 00:44 UTC *Dragon* kapsula nolaidās Klusajā okeānā, dienvidrietumos no Kalifornijas. Lidojums ilga 31 dienas 14 stundas 56 minūtes.

## Atsauces

## Ārējās saites
* Press kit
Santodomingo (Ekvadora)

**Santodomingo de los Koloradosa** (), biežāk saukta vienkārši par **Santodomingo**, ir pilsēta Ekvadorā, Santodomingo de los Tsačilasas provinces administratīvais centrs. Tā ir ceturtā apdzīvotākā pilsēta valstī ar vairāk kā 305 000 iedzīvotājiem. Pilsēta ir svarīgs komerciālais un ražošanas centrs.

## Atsauces

## Ārējās saites
Santodomingo (nozīmju atdalīšana)

**Santodomingo** ( — Svētais Dominiks) var būt:
* Santodomingo — Dominikānas galvaspilsēta;
* Santodomingo — pilsēta Čīlē;
* Santodomingo — pilsēta Ekvadorā.
Hurbanovo

**Hurbanovo** () ir pilsēta Slovākijā, Nitras apgabala Komārno apriņķī.

## Vēsture
Rakstos pirmoreiz minēta 1329. gadā. Senāk pilsētas nosaukums bija **Stara Djala** (*Stará Ďala*), 1948. gadā tā pārdēvēta par godu slovāku rakstniekam Jozefam Miloslavam Hurbanam. Tāpat kā lielākā daļa no Slovākijas teritorijas, Hurbanovo gadsimtiem atradusies Ungārijas sastāvā, tās ungāriskais nosaukums ir Oģalla (*Ógyalla*). Pēc Pirmā pasaules kara iekļāvās Čehoslovākijā. Otrā pasaules kara laikā, pamatojoties uz Pirmajām Vīnes arbitrāžām, Hurbanovo ietilpa Ungārijas sastāvā. No 1993. gada - Slovākijas sastāvā.

## Ekonomika
Pilsētā atrodas valstī lielākā kompānijas "Heineken" alus darītava, kas ražo vienu no populārākājām alus šķirnēm valstī - "Zlatý Bažant".

## Cilvēki
2011. gadā pēc etniskās piederības apmēram puse pilsētas iedzīvotāji bija slovāki (48,4%), bet otra puse  - ungāri (41,2%), 6,9% nebija norādījuši tautību.

## Ārējās saites
*
*Heineken Slovensko alus "Zlatý Bažant" ražotājs
Kolārovo

**Kolārovo** () ir pilsēta Slovākijā, Nitras apgabala Komārno apriņķī pie Mazās Donavas ietekas Vāhā.

## Vēsture
Rakstos pirmoreiz minēta 1268. gadā. Tradīcija vēsta, ka pilsētas pirmie izdzīvotāji bija jazigi. Senāk pilsētas nosaukums bija **Guta** (*Guta*), 1948. gadā tā pārdēvēta. Tāpat kā lielākā daļa no Slovākijas teritorijas, Kolārovo gadsimtiem atradusies Ungārijas sastāvā, tās ungāriskais nosaukums ir **Gūta** (*Gúta*). Pēc Pirmā pasaules kara iekļāvās Čehoslovākijā. Otrā pasaules kara laikā, pamatojoties uz Pirmajām Vīnes arbitrāžām, Kolārovo ietilpa Ungārijas sastāvā. No 1993. gada — Slovākijā.

## Tūrisms
Uz Mazās Donavas upes atrodas rekonstruēts tehnikas piemineklis — peldošās dzirnavas.

## Cilvēki
Vairums pilsētas iedzīvotāju ir ungāri (80,8 %), dzīvo arī slovāki (17,5 %). Pēc reliģiskās pārliecības — katoļi (76,2 %), luterticīgie (4,1 %).

## Ārējās saites
*
Velotrenažieris

**Velotrenažieris** ir iekārta, ar kuras palīdzību ir iespējams braukt ar velosipēdu, tam paliekot uz vietas. Tos bieži izmanto, lai iesildītos pirms sacensībām vai arī periodos, kad laika apstākļi ir nelabvēlīgi braukšanai. Izmantojot velotrenažieri, braucējs var veikt arī citas darbības, piemēram, skatīties televizoru, neriskējot gūt savainojumu.

## Atsauces

## Ārējās saites
Zlate Moravces apriņķis

**Zlate Moravces apriņķis** () ir Slovākijas Nitras apgabala administratīvā iedalījuma vienība. Robežojas ar Nitras apgabala Levices, Nitras un Topoļčanu apriņķiem, Trenčīnas apgabala Partizānskes apriņķi, kā arī Banska Bistricas apgabala Žarnovicas apriņķi.

## Ārējās saites
*
Serial Experiments Lain

***Serial Experiments Lain*** () ir sireāla avangarda kiberpanka 1998. gada japāņu zinātniskās fantastikas anime. Tā tiek uzskatīta par lēnu un meditatīvu. Vairākas ainas tiek atkārtoti izmantotas un animē ir maz dialogu. Seriāls apskata tādas tēmas, kā cilvēka identitāte, narkotikas, sazvērestības teorijas un cilvēku atkarība no komunikāciju tehnoloģijām. Anime ir ieguvusi lielākoties pozitīvas atsauksmes no kritiķiem.

## Sižets

Seriāla galvenā varone, četrpadsmit gadus vecā vidusskolniece, Leina Ivakura () pēc savas klasesbiedrenes pašnāvības saņem e-pastu no mirušās adresētu. Šis notikums piesaista viņas interesi NAVI (animes analogs datoram) un *Wired* (animes analogs virtuālai realitātei). Laika gaitā viņai izveidojas disociatīvi personības traucējumi gan *Wired*, gan reālajā pasaulē. Viņa atklāj, ka ir autonoma datorprogramma, dizainēta, lai "nojauktu barjeru" starp *Wired* un reālo pasauli.

## Atsauces

## Ārējās saites

*  

*
Khovāra

**Khovāra** ir indoeiropiešu saimes dardu atzara valoda, kurā runā galvenokārt čitrālieši Pakistānas ziemeļos. Kopējais runātāju skaits tiek lēsts no 242 000 līdz 1 miljonam. Izplatīta lielākoties Čitrālas apriņķī Haiberpahtunhvas provincē un burušaskiem Ghizaras apriņķī Gilgitā-Baltistānā. Ievērojamas khovārā runājošo grupas ir arī lielākajās Pakistānas ziemeļdaļas pilsētās. Rakstība urdu alfabētā. Khovārā tiek izdoti laikraksti, ir radio programmas. Rakstīt un lasīt prasme 15—20% vīriešiem, 1% sievietēm.

## Atsauces

## Ārējās saites

* Towards a Sociolinguistic Profile of the Khowar Language by David Munnings
* KALASHA - KHOWAR - NURISTANI WORD LIST
Ekvadoras ģerbonis

**[[Ekvadora]]s ģerbonis** savā šī brīža izskatā tiek lietots kopš 1900. gada, un tas balstās uz vecāku versiju, kas tika lietots no 1845. gada.

Vairogā ir attēlots Čimboraso vulkāns, no kura iztek Gvaja. Tie simbolizē šo reģionu skaistumu un bagātību. Tvaikonis, kas atrodas uz upes un kura nosaukums ir *Guayas*. Tas tika uzbūvēts 1841. gadā un ir pirmais upes tvaikonis, kas uzbūvēts Dienvidamerikas rietumu krastā, bet masta vietā tam ir kaducejs, kas simbolizē tirdzniecību un ekonomiku. Vairoga augšā attēlota Saule un Auna, Vērša, Dvīņu un Vēža zodiaka zīmes, kas simbolizē mēnešus, kad notika 1845. gada Marta revolūcija. Andu kondors virs vairoga ir izpletis spārnus, kas simbolizē Ekvadoras spēku un varenību. Vairogam apkārt ir četri Ekvadoras karogi. Lauru lapas pa kreisi simbolizē republikas uzvaras vai, pēc citas versijas, godina varoņus, kas veicinājuši valsts neatkarību. Palmu lapas labajā pusē ir simbols cīņai par neatkarību un brīvību. Fascijs zem vairoga ir simbols republikas pašcieņai.

## Vēsture
Vairogs tika ieviests pēc revolūcijas 1845. gadā, bet tad tam apkārt bija balti-zilie karogi, kurus vēlāk nomainīja trikolora atgriešanās. Šī brīža ģerboņa izskats tika pieņemts .

## Lietošana
thumb|left|1944. gadā izdota 2 Sukru monēta]]
Ģerboni lieto prezidents, parlaments, ministrijas, kā arī citas oficiālās iestādes. Tā ir arī daļa no karoga, kā arī uz naudas vienībām - bijušās Ekvadoras sukres un šī brīža dolāra.